Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-3215/2 06.06.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 5 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Mreže za afirmaciju nevladinog sektora – MANS, iz Podgorice broj 144617, zavedenom kod ovog Ministarstva pod brojem: 016-037/23-3215/1 od 25.05.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I ODBIJA SE** zahtjev za slobodan pristup informacijama, podnosioca NVO Mreže za afirmaciju nevladinog sektora – MANS, iz Podgorice broj 144617, zaveden kod ovog Ministarstva pod brojem: 016-037/23-3215/1 od 25.05.2023.godine, kao neosnovan, sa razloga neposjedovanja informacije.

**II** Troškova postupka nije bilo.

**O b r a z l o ž e nj e**

Dana 25.05.2023.godine, NVO Mreža za afirmaciju nevladinog sektora – MANS, iz Podgorice podnijela je ovom Ministarstvu, zahtjev za slobodan pristup informacijama, broj 144617, zaveden kod ovog Ministarstva pod brojem: 016-037/23-3215/1, kojim je tražen pristup informaciji i to: ''Kopiji svih tužbi koje je Država Crna Gore podnijela međunarodnim arbitražnim sudovima protiv investitora od 2006.godine do dana podnošenja zahtjeva.''

Postupajući po zahtjevu, nakon pregleda dokumentacije u čijem je posjedu, a koja se odnosi na arbitražne postupke u kojoj se kao jedna strana javlja Država Crna Gora, Ministarstvo je utvrdilo da se ne nalazi u posjedu niti jedne tužbe koju je Država Crna Gore podnijela međunarodnim arbitražnim sudovima protiv investitora od 2006.godine do dana podnošenja zahtjeva, onako kako je to podnosilac u zahtjevu definisao, jer se u svim sporovima Država Crna Gora javlja kao tužena.

U postupku je utvrđeno i da Ministarstvo ekonomskog razvoja i turizma nije u posjedu dokumentacije vezano za sve arbitražne sporove u kojoj se kao jedna strana javlja Država Crna Gora, već samo onih za čije je praćenje zaduženo Ministarstvo ekonomskog razvoja i turizma ili njegovi pravni prethodnici.

Na osnovu izloženog, shodno članu 30 stav 5 Zakona o slobodnom pristupu informacijama, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**SEKRETARKA**

**Dragana Jović**

**Dostavljeno:**

* Podnosiocu zahtjeva

- u spise predmeta

- a/a